**Podrška organizacijama civilnog društva (OCD) u Bosni i Hercegovini**

**u okviru projekta “BH Green Triangle – BiH Zeleni trokut”**

**Dodjela EU grantova za finansiranje projekata**

**Ugovorno tijelo:**

**Centar za razvoj i podršku CRP iz Tuzle**

**u konzorciju sa Udruženjem za poduzetništvo i posao LiNK iz Mostara i udruženjem LIR Evolucija iz Banja Luke**

**Referentni broj poziva: BH Green Triangle 2023/452-213 - 2025**

**Rok za podnošenje prijedloga projekata je 30. septembar 2025. godine do 16:00 časova**

**SMJERNICE** **ZA** **PODNOSIOCE** **PRIJEDLOGA** **PROJEKTA**

Smjernice za podnosioce prijedloga projekta definišu pravila za podnošenje, odabir, dodjelu grantova i realizaciju projekata finansiranih u okviru ovog Poziva, a u skladu sa pravilima poziva *EuropeAid/176421/DD/ACT/BA* u okviru kojeg je odobren projekat ***“BH Green Triangle”*** koji finansira Evropska unija u okviru programa *Podrška Evropske unije postojećim i novoosnovanim mrežama organizacija civilnog društva te podrške mrežama OCD i saradnji u oblasti životne sredine i klimatskih promjena*.

*Ove Smjernice su pripremljene uz finansijsku podršku Evropske unije. Sadržaj Smjernica je isključiva odgovornost Centra za razvoj i podršku CRP, Udruženja za poduzetništvo i posao LiNK i udruženja LIR Evolucija,* *i ni pod kojim uslovima se ne može smatrati da odražavaju stavove Evropske unije.*

SADRŽAJ

[1. UVOD 3](#_Toc207200411)

[2. CILJEVI POZIVA 4](#_Toc207200412)

[3. OČEKIVANI REZULTATI 4](#_Toc207200413)

[4. USLOVI PRIHVATLJIVOSTI 4](#_Toc207200414)

[4.1 OPŠTA PRAVILA POZIVA 4](#_Toc207200415)

[4.1.1 Ko se može prijaviti? 4](#_Toc207200416)

[4.1.2 Koaplikanti 5](#_Toc207200417)

[4.1.3 Saradnici 5](#_Toc207200418)

[4.1.4 Podugovarači 5](#_Toc207200419)

[4.2 PRIHVATLJIVI PROJEKTI: (aktivnosti za koje se može podnijeti prijedlog projekta) 5](#_Toc207200420)

[4.2.1 Definicija 5](#_Toc207200421)

[4.2.2 Trajanje 6](#_Toc207200422)

[4.2.3 Mjesto realizacije 6](#_Toc207200423)

[4.2.4 Prihvatljivi sektori ili teme 6](#_Toc207200424)

[4.2.5 Vrste aktivnosti koje mogu biti finansirane u okviru ovog poziva 6](#_Toc207200425)

[4.2.6 Neprihvatljivi tipovi projekata 7](#_Toc207200426)

[4.2.7 Broj prijava po podnosiocu projekta 7](#_Toc207200427)

[4.3 FINANSIJSKA PODRŠKA 7](#_Toc207200428)

[4.3.1 Raspodjela finansijskih sredstava 7](#_Toc207200429)

[4.3.2 Prihvatljivost troškova 8](#_Toc207200430)

[4.3.3 Kriteriji prihvatljivosti troškova 8](#_Toc207200431)

[4.3.4 Prihvatljivi direktni troškovi 8](#_Toc207200432)

[4.3.5 Sljedeći troškovi nisu prihvatljivi: 9](#_Toc207200433)

[4.3.6 Način uplate sredstava 9](#_Toc207200434)

[5. KAKO PRIPREMITI I GDJE SLATI PRIJEDLOGE PROJEKATA 10](#_Toc207200435)

[6. OCJENJIVANJE I ODABIR PRIJEDLOGA PROJEKATA 11](#_Toc207200436)

[6.1 Prva faza: Otvaranje i administrativna provjera prijedloga projekta 12](#_Toc207200437)

[6.2 Druga faza: Ocjenjivanje prijedloga projekta 12](#_Toc207200438)

[6.3 Treća faza: Verifikacija prihvatljivosti aplikanata 14](#_Toc207200439)

[7. OBAVJEŠTENJE O ODLUCI UGOVORNOG TIJELA 14](#_Toc207200440)

[7.1 Sadržaj odluke 14](#_Toc207200441)

[7.2 Uslovi koji se primjenjuju tokom implementacije 14](#_Toc207200442)

[8. VIDLJIVOST 15](#_Toc207200443)

[9. INDIKATIVNI RASPORED AKTIVNOSTI 15](#_Toc207200444)

[10. LISTA ANEKSA 16](#_Toc207200445)

# UVOD

Zaštita životne sredine je jedno od najvažnijih pitanja u BiH koje predstavlja veliki izazov, kako u kontekstu evropskih integracija, tako i u pogledu postizanja održivog razvoja i očuvanja prirodnih resursa za buduće generacije. Postojeći modeli ekonomskog razvoja dovode do prekomjernog korištenja prirodnih resursa, ubrzane degradacije životne sredine, intenzivnijih klimatskih promjena i njenih negativnih efekata. Posebno je zabrinjavajući odnos prema okolišu, tako da je evidentna potreba za dodatnim jačanjem aktivnosti zaštite, promocijom zelene tranzicije i ublažavanja efekata klimatskih promjena, koji u krajnjoj instanci doprinose održivom razvoju.

Zemlje koje su u procesu evropskih integracija ili aktivno streme tim procesima, imaju značajne obaveze u oblasti zaštite životne sredine i klimatskih promjena u okviru *Poglavlja 27 - Životna sredina i klimatske promjene*. Izvještaji Evropske komisije o napretku pokazuju da saradnju organizacija civilnog društva u toj oblasti treba dodatno ojačati. Zbog nedostatka znanja i vještina, OCD ne utiču u dovoljnoj mjeri na donosioce odluka i privatni sektor kako bi obezbijedili održivi razvoj i omogućili sadašnjim i budućim generacijama da zadovolje svoje potrebe, uz očuvanje prirodnih resursa.

Kako bi efikasnije učestvovale u procesu donošenja odluka u oblasti održivog razvoja i zaštite životne sredine sa akcentom na zelenu tranziciju, dekarbonizaciju i klimatske promjene, organizacije civilnog društva u BiH moraju da jačaju svoje kapacitete i da izgrađuju partnerstva u cilju zajedničkog djelovanja.

Projekat pod nazivom **BH Green Triangle (BHGT)** inicira i podstiče aktere u procesima reformi na lokalnom nivou u oblasti dekarbonizacije, prilagođavanja i ublažavanja klimatskih promjena, okupljajući OCD iz BiH, (npr. GreenWorks mreža, prethodno uspostavljena u okviru projekta finansiranog od strane EU, 2021-2023), i jedinice lokalne samouprave, JLS, inkluzivnim, participativnim pristupom u kreiranju javnih politika. Projekat BHGT je također predvidio **podjelu „malih EU grantova“ za 15 OCD**, izgradnju njihovih kapaciteta i omogućavanje njihovog učešća u ekološkoj mreži. Projekat BHGT direktno inicira procese dekarbonizacije na lokalnom nivou, što rezultira izradom **15 Akcionih planova održivog upravljanja energijom i prilagođavanja klimatskim promjenama, SECAP-a** (za period do 2030. godine), promovirajući korištenje čiste i održive energije, čime se podržava realizacija Akciong Plana za implementaciju Sofijske deklaracije o EU Zelenoj agendi. BHGT ima za cilj povećati uticaj organizacija civilnog društva iz Bosne i Hercegovine u oblasti okoliša i klimatskih promjena, kroz izgradnju kapaciteta, poboljšanje saradnje između OCD i vlasti, i javnu kampanju regionalne OCD mreže GreenWorks, zagovaranjem procesa dekarbonizacije, čistu i održivu energiju, prilagođavanje i ublažavanje klimatskih promjena i promocija njihove važnosti za održivi razvoj.

Glavne projektne aktivnosti uključuju seriju treninga za predstavnike organizacija civilnog društva i jedinica lokalne samouprave i realizacija informativno edukativne kampanje. Osim toga, u cilju izgradnje kapaciteta OCD-a u svrhu jačanja njihove održivosti kao i sticanja novih znanja o klimatskim promjenama i zaštiti okoliša, planirana je i ***dodjela grantova***za organizacije civilnog društva.

Dodjela „malih EU grantova“ za sprovođenje inicijativa organizacija civilnog društva iz BiH će omogućiti realizaciju projekata koji su od značaja za lokalne zajednice i istovremeno izgradnju kapaciteta „manjih – grass-roots“ organizacija civilnog društva kroz sveobuhvatan proces, uključujući obuke, mentorske aktivnosti i praktičnu primjenu stečenih znanja.

Planirano je da **najmanje 15 organizacija iz Bosne i Hercegovine**, dobiju sredstva za realizaciju svojih inicijativa i projekata koji su od značaja za lokalnu zajednicu kao i za promociju rada i uloge lokalnih organizacija civilnog društva.

# CILJEVI POZIVA

**Opšti cilj** ovog Poziva za dostavljanje prijedloga projekata je povećati doprinos lokalnih organizacija civilnog društva u oblasti zaštite životne sredine i klimatskih promjena, jačanjem njihove saradnje s lokalnim vlastima.

**Specifični ciljevi:**

* Ojačati lokalne OCD-ove pospješujući njihovu saradnju s 15 lokalnih samouprava, kroz implementaciju odabranih inicijativa/projekata u procesu dekarbonizacije i prilagođavanja klimatskim promjenama, predstavljajući interese građana u pravednoj tranziciji;
* Promovisati važnost dekarbonizacije, čiste i održive energije i prilagođavanja i ublažavanja klimatskih promjena, te podići svijest javnosti o utjecaju energetskog siromaštva na žene, među građanima, širom javnošću, te lokalnim i nacionalnim vlastima.

# OČEKIVANI REZULTATI

* Unaprijeđeni kapaciteti lokalnih organizacija civilnog društva za pripremu i razvoj projekata;
* Najmanje 15 projekata iz oblasti zaštite okoliša uspješno implementiranih od strane lokalnih OCD-a iz BiH;
* Rad lokalnih OCD-a i važnost procesa dekarbonizacije, čiste i održive energije i prilagođavanja klimatskim promjenama, utjecaj energetskog siromaštva na žene u BiH promovisan/predstavljen široj javnosti.

1. **USLOVI PRIHVATLJIVOSTI**

U okviru ovog Poziva postoje tri seta kriterija prihvatljivosti koji se odnose na:

1. Učesnike, pod kojima se podrazumijevaju:

* Aplikant tj. podnosilac predloga projekta (u daljem tekstu će se zavisno od formulacije koristiti oba termina) (prihvatljivost definisana pod tačkom 4.1.1),
* Saradnici, ukoliko postoje u projektu (prihvatljivost definisana pod tačkom 4.1.3)

1. Aktivnosti

* Aktivnosti za koje se može dodijeliti grant (prihvatljivost definisana pod tačkom 4.2.5);

1. Troškovi

* Vrste troškova koji se mogu uzeti u obzir prilikom utvrđivanja iznosa granta (prihvatljivost definisana pod tačkama 4.3.2, 4.3.3 i 4.3.4).
  1. **OPŠTA PRAVILA POZIVA**
     1. **Ko se može prijaviti?**

Pravo učešća u ovom Pozivu imaju organizacije civilnog društva registrovane u skladu sa važećim zakonima Bosne i Hercegovine, koje ispunjavaju sve navedene uslove:

* imaju status pravnog lica i,
* neprofitnog su karaktera i,
* da su organizacija civilnog društva i,
* imaju državljanstvo Bosne i Hercegovine tj. osnovane su u Bosni i Hercegovini i,
* registrovane su najmanje 12 mjeseci prije roka za dostavljanje predloga projekata i,
* direktno su odgovorne za pripremu i upravljanje projektom sa svojim partnerima (ukoliko ih imaju), i u čemu ne djeluju kao posrednik i,
* djeluju u sljedećim oblastima: zaštita životne sredine i klimatske promjene, održivi razvoj, socio-ekonomski razvoj, obrazovanje, socijalne politike i usluge, rodno osjetljiva pitanja, omladinski rad i politike, volonterizam, ruralni razvoj i sl.

Potencijalni aplikanti ne mogu učestvovati u ovom Pozivu, niti im mogu biti dodijeljeni grantovi, ako su u bilo kojoj od situacija navedenih u odjeljku 2.6.10.1 Praktičnog vodiča kroz procedure ugovaranja pomoći EU trećim zemljama koji je dostupan na linku [ePRAG\_public\_full\_en.pdf](https://intpa-econtent-public.s3.eu-west-1.amazonaws.com/ePrag/2021.0/ePRAG_public_full_en.pdf)

U Aneksu A - Prijavni formular, poglavlje VII („Izjava aplikanta"), aplikant mora izjaviti da se ne nalaze u bilo kojoj od navedenih situacija.

Ako je dodijeljen ugovor o grantu, aplikant će postati korisnik identifikovan kao **koordinator** u Posebnim uslovima Ugovora o grantu. Koordinator je glavni kontakt Ugovornog tijela i koordinira izradu i sprovođenje projekta.

**Napomena:** **Pojedinci, političke stranke, međunarodne i strane organizacije, vladine institucije i vjerske organizacije nemaju pravo učešća u ovom Pozivu. Aplikant i „Koaplikanti“, njihovi „Saradnici“ uključeni u ugovor o realizaciji projekta “BH Green Triangle”, nemaju pravo učešća u ovom Pozivu.**

* + 1. **Koaplikanti**

Koaplikanti nisu predviđeni u okviru ovog Poziva.

* + 1. **Saradnici**

Saradnici nisu obavezni u okviru ovog Poziva.

Ukoliko postoje u projektu, saradnici mogu biti organizacije civilnog društva, lokalne uprave, državni organi i javne institucije.

Ukoliko postoje, saradnici moraju biti navedeni u Prijavnom formularu, u odjeljku VIII – „Saradnici".

* + 1. **Podugovarači**

Aplikantima je dozvoljeno da dodjeljuju ugovore podugovaračima[[1]](#footnote-1). Podugovarači se angažuju u skladu sa pravilima nabavki utvrđenim u Aneksu VII ugovora o grantu odnosno u Praktičnom vodiču kroz procedure ugovaranja pomoći EU trećim zemljama [ePRAG\_public\_full\_en.pdf](https://intpa-econtent-public.s3.eu-west-1.amazonaws.com/ePrag/2021.0/ePRAG_public_full_en.pdf)

# PRIHVATLJIVI PROJEKTI: (aktivnosti za koje se može podnijeti prijedlog projekta)

* + 1. **Definicija**

Projekat se sastoji od niza aktivnosti.

* + 1. **Trajanje**

Planirano trajanje projekta ne može biti kraće **od 3 niti duže od 6 mjeseci**.

* + 1. **Mjesto realizacije**

Aktivnosti projekta moraju biti realizovane na teritoriji Bosne i Hercegovine.

* + 1. **Prihvatljivi sektori ili teme**

Ovaj poziv je namijenjen organizacijama civilnog društva koje rade u jednoj ili više sljedećih tematskih oblasti:

* zaštita životne sredine i klimatske promjene, održivi razvoj,
* rodno osjetljiva pitanja,
* socio-ekonomski razvoj,
* obrazovanje,
* socijalne politike i usluge,
* omladinski rad i politike,
* volonterizam
* ruralni razvoj isl.

* + 1. **Vrste aktivnosti koje mogu biti finansirane u okviru ovog poziva**

Tipovi aktivnosti koje mogu biti finansirane u okviru ovog poziva (lista nije konačna):

* Desk istraživanja (istraživanja ne mogu biti glavna svrha projekta), osnovna istraživanja i studije;
* Organizovanje treninga, studijskih posjeta, terenskih posjeta;
* Fasilitiranje kontakata, konsultacija i diskusija među različitim sudionicima;
* Aktivnosti komunikacije i informisanja u cilju podrške konsultacija sa sudionicima;
* Organizovanje konferencija, okruglih stolova, radionica i seminara (ograničeni broj u smislu dana i događaja po predloženom projektu);
* Organizovanje akcija usmjerenih na zaštitu i/ili uređenje prirodnih resursa, pojedinačnih lokaliteta;
* Promocija implementacije usvojenih zakona i propisa;
* Zalaganje za reviziju postojećeg zakonodavstva i usvajanje nove legislative u skladu sa standardima i zahtjevima Evropske unije;
* Uspostavljanje dijaloga sa predstavnicima vlasti na svim nivoima, parlamentarnim grupama ili zakonodavnim tijelima;
* Aktivnosti monitoringa, npr. u kontekstu procesa pristupanja kao i monitoring međunarodnih obaveza;
* Objavljivanje monitoring izvještaja;
* Izrada preporuka za politike ili zakonodavstvo;
* Kampanje podizanja nivoa svijesti javnosti (usko vezane za navedene tematske sektore i oblasti);
* Objavljivanje letaka i priručnika dobre prakse;
* Testiranje inovativnih pristupa;
* Pilotske aktivnosti koje imaju za cilj osiguranje kontinuiteta aktivnosti nakon okončanja projekta;
* Ruralni razvoj i razvoj zelenog poduzetništva;
* Testiranje i implementacija poslovnih planova i strategija održivosti.
  + 1. **Neprihvatljivi tipovi projekata**
* Projekti koji se bave isključivo ili uglavnom pojedinačnim sponzorstvima za učešće u radionicama, seminarima, konferencijama i kongresima;
* Projekti u kojima je riječ isključivo ili uglavnom o pojedinačnim stipendijama za studije ili kurseve osposobljavanja;
* Projekti koji se bave samo ili uglavnom „jednokratnim“ konferencijama i sličnim događajima;
* Projekti koji se bave samo ili uglavnom akademskim istraživanjima i/ili studijama izvodljivosti;
* Projekti koji su suštinski i isključivo usmjereni na infrastrukturu i nabavku opreme;
* Projekti vezani za političke partije ili aktivnosti političke prirode;
* Projekti u vezi sa hitnim donacijama u dobrotvorne svrhe;
* Projekti koji spadaju u opšte nadležnosti državnih institucija ili službi državne uprave;
* Projekti u vezi sa: duvanskom industrijom (CAEN šifra 16), proizvodnjom alkoholnih napitaka (CAEN šifra 1591), oružjem i municijom (CAEN šifra 1591);
* Projekti nabavke vozila;
* Retroaktivno finansiranje projekata koji već postoje ili su završeni;
* Finansiranje isključivo osnovnih troškova aplikanta.
  + 1. **Broj prijava po podnosiocu projekta**

Aplikant ne može podnijeti više od jednog projektnog prijedloga u okviru ovog Poziva.

# FINANSIJSKA PODRŠKA

* + 1. **Raspodjela finansijskih sredstava**

Ukupan iznos sredstava predviđen za finansijsku podršku organizacijama civilnog društva iz BiH za realizaciju projekata u okviru ovog Poziva je **75,000.00 EUR**.

Iznos sredstava koji može biti potraživan za pojedinačne projekte će se kretati između sljedećih vrijednosti:

* minimalni iznos granta **4,000.00 EUR**
* maksimalni iznos granta **5,000.00 EUR**

Svaki prijedlog projekta za koji se potražuje grant koji nije u visini između pomenutih vrijednosti, neće biti prihvaćen. Kofinansiranje od strane aplikanata i koaplikanata nije obavezno u okviru ovog Poziva.

Ugovorno tijelo zadržava pravo da ne raspodijeli sva raspoloživa sredstva u okviru ovog Poziva. Poziv za podnošenje prijedloga projekata može biti pokrenut više puta u toku realizacije BHGT projekta.

**Preporuka je da troškovi definisani u budžetskim zaglavljima: 1 – ljudski resursi i 4 - lokalna kancelarija, ne budu veći od 35% ukupnog iznosa sredstava koja se potražuju**.

* + 1. **Prihvatljivost troškova**

Samo „prihvatljivi troškovi” mogu biti biti pokriveni grantom. Kategorije troškova koji se smatraju prihvatljivim i neprihvatljivim su navedene u tekstu ispod. Budžet predstavlja u isto vrijeme i procjenu troškova i maksimalni iznos za „prihvatljive troškove“. Nadoknada prihvatljivih troškova zasnovana je na stvarnim troškovima koji su nastali od strane korisnika.

Preporuke za dodjelu granta uvijek su uslovljene time da se provjerom, koja prethodi potpisivanju ugovora o grantu, utvrde problemi (nedostaci) koji bi zahtijevali izmjene budžeta (kao što su aritmetičke greške, nepreciznosti, nerealni troškovi i neprihvatljivi troškovi). Provjere mogu dovesti do zahtjeva za pojašnjenjem i/ili modifikacijom budžeta a mogu dovesti do toga da Ugovorno tijelo zatraži izmjene ili umanjenja da bi se takve greške ili nepreciznosti otklonile.

Stoga je u interesu aplikanata da dostave finansijski realan i ekonomično izbalansiran budžet.

* + 1. **Kriteriji prihvatljivosti troškova**

Prihvatljivi troškovi su stvarni troškovi nastali od strane Koordinatora koji ispunjavaju sve sljedeće kriterije:

1. nastali su tokom realizacije Projekta kao što je navedeno u članu 2 Posebnih uslova, naročito:

* troškovi usluga i radova koji se odnose na aktivnosti izvršene tokom perioda realizacije, kao i troškovi robe koji se odnose na isporuku i ugradnju predmeta tokom perioda realizacije. Potpisivanje ugovora, naručivanje ili obavezivanje na potrošnju tokom perioda realizacije za buduće pružanje usluge, radova ili isporuku robe nakon isteka perioda realizacije Projekta ne ispunjava ovaj uslov;
* nastale troškove treba platiti prije podnošenja konačnog izvještaja.

1. troškovi naznačeni u procijenjenom ukupnom budžetu Projekta;
2. troškovi neophodni za realizaciju Projekta;
3. ako se mogu identifikovati i verifikovati posebno ako su evidentirani u računovodstvenoj evidenciji Koordinatora i određeni u skladu sa računovodstvenim standardima i uobičajenim postupcima evidencije troškova koji se primjenjuju na Koordinatora;

1. ako su u skladu sa zahtjevima poreskog i socijalnog zakonodavstva;
2. kada su razumni, opravdani i u skladu sa zahtjevima odgovornog finansijskog upravljanja, naročito u pogledu ekonomičnosti i efikasnosti.
   * 1. **Prihvatljivi direktni troškovi**

Da bi bili prihvatljivi za ovaj Poziv, troškovi moraju biti u skladu sa odredbama člana 14 Opštih uslova ugovora o grantu (Aneks II Ugovora o grantu):

a) troškovi osoblja koje radi na projektu, a koji odgovaraju stvarnim platama – bruto iznos uključujući porez i sve ostale zakonom utvrđene obaveze za naknadu za rad; ukupan trošak plate ne smije biti veći od onih koje obično snosi/isplaćuje podnosilac projekta;

b) troškovi putovanja i dnevnica za osoblje koje učestvuje u projektu, pod uslovom da ne prelaze one troškove koje obično snosi/isplaćuje nosilac projekta u skladu sa pravilima i propisima koji važe u Bosni i Hercegovini;

c) troškovi ograničene kupovine opreme (nove) i robe isključivo za potrebe projekta, pod uslovom da se vlasništvo na kraju Projekta prenosi u skladu sa članom 7.5 Opštih uslova;

d) troškovi amortizacije, zakupa ili lizinga opreme (nove ili korištene) i isporuke koje su posebno namijenjene ciljevima Projekta;

e) troškovi potrošnog materijala;

f) troškovi ugovora o pružanju usluga, nabavci opreme i izvođenja radova koje dodjeljuje nosilac projekta za potrebe realizacije projekta u skladu sa članom 10 Opštih uslova;

g) troškovi informisanja, prevod, štampanje, itd. uključujući i troškove finansijskih usluga naročito troškove transfera novca.

* + 1. **Sljedeći troškovi nisu prihvatljivi:**
* Dugovi i troškovi servisiranja dugova (kamata);
* Pokrivanje gubitaka ili potencijalnih budućih obaveza;
* Troškovi prijavljeni od strane korisnika, a koji su pokriveni nekim drugim projektom ili programom;
* Kursne razlike;
* Krediti trećim licima;
* Kupovina zemljišta ili zgrada;
* Troškovi u naturi;
* Troškovi plata zaposlenih u lokalnim i državnim institucijama;
* **Troškovi PDV-a. (projekat je oslobođen plaćanja PDV-a i drugih indirektnih poreza pri nabavci dobara i usluga u Bosni i Hercegovini jer je u okviru projekata koji se finansiraju iz IPA II fonda u skladu sa okvirnim sporazumom IPA II – Ugovorno tijelo će obezbijediti potvrdu o oslobađanju plaćanja PDV-a).**

U obrascu budžeta data je tabela „Obrazloženje procijenjenih troškova“. Po svakoj odgovarajućoj budžetskoj jedinici ili naslovu, podnosioci prijedloga projekata treba da obezbijede:

* narativno pojašnjenje svake budžetske stavke, pokazujući nužnost troškova i kako se oni odnose na projekat (npr. kroz pozivanje na aktivnosti i/ili rezultate u opisu projekta)
* opravdanje za obračun procijenjenih troškova (imajte na umu da procjena treba da bude zasnovana na realnim troškovima)
  + 1. **Način uplate sredstava**

Uplata novčanih sredstava za odobrene prijedloge projekata vršiće se sukcesivno, po odobravanju troškova od strane Ugovornog tijela, u skladu sa članom 15 Opštih uslova.

# KAKO PRIPREMITI I GDJE SLATI PRIJEDLOGE PROJEKATA

Prijedlozi projekata se podnose u skladu sa uputstvima datim u Smjernicama i Prijavnom formularu na lokalnom jeziku (**lično, poštom ili elektronski putem e-maila**).

Rukom pisane aplikacije neće biti prihvaćene.

Od podnosilaca se traži da ispunjen aplikacioni paket, koji čine:

**A. Prijavni formular** (uključujući potpisanu i pečatiranu izjavu aplikanta podnosioca prijedloga projekta i ispunjenu kontrolnu listu)

**B. Budžet (popunjena oba sheet-a – budžet i obrazloženje)**

**C. Matrica logičkog okvira**

dostave u jednom štampanom primjerku, u originalu uključujući **elektronsku formu - skenirano na USB-u.** Elektronska forma mora biti identična štampanom primjerku aplikacionog paketa. U slučaju bilo kakvih odstupanja između štampane i elektronske verzije, štampana verzija će imati primat.

Uz aplikacioni paket podnosioci prijedloga projekata treba da podnesu sljedeću prateću dokumentaciju:

* **Fotokopiju rešenja o upisu OCD u registar nadležnog organa za aplikanta i koaplikanta/e** (sa vidljivim potpisom i pečatom nadležnog organa);
* **Fotokopiju Statuta organizacije** **za aplikanta i koaplikanta/e** (sa vidljivim potpisom i pečatom ovlaštenog lica OCD-a);
* **Fotokopiju bilansa stanja i bilansa uspjeha organizacije aplikanta za 2023. godinu i 2024. godinu.** (Organizacije koje su osnovane 2024, dostavljaju kopije zadnjeg bilansa stanja i bilansa uspjeha, koji su obavezni prema važećim zakonskim propisima BiH). Organizacije koje iz opravdanih razloga (u skladu sa nacionalnim propisima i kriterijima poziva) još uvijek nemaju bilans stanja i bilans uspjeha za 2024. godinu, dostavljaju izjavu o iznosu prihoda za tu godinu, s tim da Ugovorno tijelo zadržava pravo naknadnog traženja finansijskih iskaza (BS i BU), gdje je to primjenjivo, tokom perioda ocjene prijedloga projekta.
* **Originalni obrazac o pravnom statusu podnosioca prijedloga projekta** **za aplikanta** (Aneks D u aplikacionom paketu) potpisan i pečatiran od strane lica ovlaštenog za zastupanje. Obrazac se popunjava elektronski;
* **Originalni obrazac za finansijsku identifikaciju aplikanta** (Aneks E u aplikacionom paketu) potpisan i pečatiran od strane lica ovlaštenog za zastupanje podnosioca prijedloga projekta i **ovjeren u banci** kod koje aplikant ima otvoren račun. Obrazac se popunjava elektronski.

Ako navedeni dokumenti nisu dostavljeni uz aplikacioni paket, prijedlog projekta može biti odbijen.

Aplikacioni paket (spakovan u jednoj koverti) i prateću dokumentaciju (spakovanu u drugoj koverti) a ove dvije zajedno, spakovane u jednoj zatvorenoj koverti, sa naznakom **„Podrška organizacijama civilnog društva (OCD) u Bosni i Hercegovini u okviru projekta “BH Green Triangle – BiH Zeleni trokut” - Dodjela EU grantova za finansiranje projekata ”*,*** dostavljati lično ili slati poštomna sljedeću adresu:

**Centar za razvoj i podršku CRP**

**Ul. Turalibegova 36, 75 000 Tuzla**

Spoljni dio koverte mora sadržati naziv i adresu podnosioca prijedloga projekta i rečenicu **„*Ne otvarati prije zvaničnog sastanka za otvaranje prijedloga projekata*"**.

U slučaju slanja aplikacijskog paketa elektronski, e-mailom u naslovu e-maila (subject) potrebno je navesti: **“BH Green Triangle – BiH Zeleni trokut” - Dodjela EU grantova za finansiranje projekata ”.** Dokumenti u aplikacijskom paketu moraju biti skenirani originali (Word ili PDF) i dostavljeni **na e-mail adresu: dzenita@crp.org.ba**

Krajnji rok za podnošenje prijedloga projekata je **30. septembar 2025.,** što se dokazuje datumom slanja evidentiranom u potvrdi pošte o slanju pošiljke, kao i u pečatu pošte na koverti ili datumom prispijeća e-maila na gore navedenu e-mail adresu.

U slučaju lične dostave, rok za prijem je **30. septembar 2025. do 16:00 časova,** što će biti evidentirano u dokumentu o prijemu koji potpisuju ovlašteni predstavnik Ugovornog tijela i podnosilac prijedloga projekta.

Nepotpuni prijedlozi projekata, prijedlozi projekata dostavljeni putem faksa ili na neki drugi način koji nije propisan ovim Smjernicama, kao ni oni koji budu poslati poštom, e-mailom ili predati lično nakon predviđenog roka, neće biti uzeti u razmatranje, kao ni prijedlozi dostavljeni na nepropisanim obrascima.

Ugovorno tijelo može odbiti svaku prijavu poslatu blagovremeno ukoliko ona ne bude isporučena u razumnom roku, a najkasnije do vremena početka sesije predviđene za otvaranje pristiglih prijedloga projekata.

Podnosioci prijedloga projekata moraju potvrditi da su njihovi aplikacioni paket i prateća dokumentacija kompletni koristeći kontrolnu listu (poglavlje XI Prijavnog formulara). Nepotpune prijave mogu biti odbijene.

U slučaju potrebe za pojašnjenjima, dodatne informacije možete dobiti slanjem pitanja na e-mail adresu [dzenita@crp.org.ba](mailto:dzenita@crp.org.ba) najkasnije do **15. septembar 2025.**

Pitanja zajedno sa odgovorima i važnim napomenama za podnosioce projekata biće objavljena na web stranicama: [www.crp.org.ba](http://www.crp.org.ba) <https://lir.ba/> <https://linkmostar.org/> <https://greenworks.ba/> i <https://www.euresurs.ba/> najkasnije do **22. septembar 2025.**

**Organizacijama civilnog društva čiji projekti budu podržani pružaće se mentorska i savjetodavna podrška tokom realizacije projekta, uključujući dvodnevni trening upravljanja projektnim ciklusom, za ograničeni broj učesnika.**

# OCJENJIVANJE I ODABIR PRIJEDLOGA PROJEKATA

Prijedlozi projekata će biti razmatrani i ocijenjeni od strane komisija koje će formirati Ugovorno tijelo, kojeg čine Centar za razvoj i podršku CRP u konzorciju sa Udruženjem za poduzetništvo i posao LiNK i udruženjem LIR Evolucija. Sve prijave će biti ocijenjene prema koracima i kriterijima opisanim u nastavku teksta.

Ukoliko je tokom pregleda prijedloga projekta utvrđeno da predloženi projekat ne ispunjava kriterije prihvatljivosti navedene u poglavlju 4, prijedlog projekta će biti odbijen isključivo po tom osnovu.

Ocjenjivanje prijedloga projekata odvijaće se u tri faze.

* 1. **Prva faza: Otvaranje i administrativna provjera prijedloga projekta**

Tokom otvaranja i administrativne provjere, ocjenjivaće se sljedeće:

* Da li je ispoštovan rok predaje. Ukoliko rok nije ispoštovan, prijedlog projekta će automatski biti odbijen.
* Da li aplikacioni paket zadovoljava sve kriterije navedene u kontrolnoj listi (poglavlje VII, dio Prijavnog formulara). Ukoliko bilo koja od traženih informacija nedostaje ili je netačna, prijedlog projekta **može biti odbijen isključivo po tom osnovu** i neće biti dalje ocjenjivan.
  1. **Druga faza: Ocjenjivanje prijedloga projekta**

Prijedlozi projekata koji prođu prvu fazu provjere, biće dalje ocjenjivani po osnovu kvaliteta prijedloga projekata, uključujući predloženi budžet i kapacitete aplikanta. Oni će se ocjenjivati na osnovu kriterija za evaluaciju koji su predstavljeni u tabeli za ocjenjivanje koja se nalazi u nastavku teksta. Postoje dvije vrste kriterija za ocjenjivanje: kriteriji za odabir i kriteriji za dodjelu.

**Kriteriji za odabir** pomažu u ocjeni operativnih i finansijskih kapaciteta aplikanta i služe da provjere da li oni:

* imaju stabilan i dovoljan izvor finansiranja za održavanje svojih aktivnosti kroz period u kojem će projekat biti sproveden;
* imaju upravljačke kapacitete, profesionalne kompetencije i kvalifikacije potrebne za uspješan završetak predloženog projekta.

**Kriteriji dodjele** pomažu u procjeni kvaliteta prijedloga projekata u odnosu na ciljeve i prioritete navedene u Smjernicama, kao i u dodjeli grantova projektima koji povećavaju ukupnu efektivnost Poziva za dostavljanje prijedloga projekata. Oni pomažu u odabiru prijedloga projekata za koje Ugovorno tijelo može biti sigurno da je u skladu sa ciljevima i prioritetima Poziva. Oni pokrivaju relevantnost projekta, konzistentnost sa ciljevima poziva za dostavljanje prijedloga projekata, kvalitet, očekivani uticaj, održivost i isplativost/ekonomičnost.

Tabela za ocjenjivanje je podijeljena u sekcije. Svaka od sekcija će dobiti ocjenu između 10 i 20 bodova.

|  |  |  |
| --- | --- | --- |
| **Kriteriji** | **Objašnjenje** | **Bodovi** |
| 1. Iskustvo i kapaciteti aplikanta | Da li aplikant posjeduje potrebnu stručnost i iskustvo za sprovođenje projekta? | 10 |
| 1. Relevantnost projekta | Koliko je prijedlog projekta relevantan u odnosu na ciljeve poziva?  Koliko je prijedlog projekta relevantan u odnosu na potrebe i ograničenja ciljnih grupa i krajnjih korisnika? | 20 |
| 1. Kvalitet prijedloga projekta | Da li su ciljevi i rezultati projekta dostižni u odnosu na vremenski period i raspoloživi budžet?  Koliko je koherentan ukupni dizajn akcije?  Da li predložene aktivnosti odgovaraju potrebama ciljnih grupa i krajnjih korisnika ? | 20 |
| 1. Uticaj projekta na poboljšanje tematske oblasti | Kakva poboljšanja će projekat donijeti tematskoj oblasti?  Na koji način projekat unapređuje ekološku situaciju u lokalnim zajednicama? | 20 |
| 1. Budžet i isplativost | Da li se projektne aktivnosti na odgovarajući način odslikavaju u budžetu?  Da li su cijene u skladu sa postojećim cijenama na tržištu?  Da li je odnos između očekivanih rezultata i predviđenih troškova zadovoljavajući? | 15 |
| 1. Održivost projekta | Kako će se rezultati projekta održavati u budućnosti? | 15 |
| **Ukupan broj bodova** | | **100** |

Kriteriji za utvrđivanje tačnog iznosa finansijske podrške uključuju:

- Efikasnost troškova predloženih aktivnosti i rezultata;

- Troškovi u skladu sa prosječnim tržišnim troškovima;

- Uticaj na ciljne grupe i krajnje korisnike;

- Kapacitet aplikanata.

Prednost prilikom evaluacije i odabira za dodjelu sredstava, mogu imati „manje, grass-roots OCD“ (u skladu sa dostavljenim izvještajima bilansa stanja i bilansa uspjeha ili izjave o iznosu prihoda) kao i OCD koje djeluju i čije se aktivnosti iz prijedloga projekta realizuju na području JLS iz BiH, a koje su po javnom pozivu u okviru BHGT projekta odabrane i učestvuju u procesu izrdae SECAP-a:



Nakon ocjene, biće napravljena rang lista prijedloga projekata u skladu sa bodovima koji su dodijeljeni. Prijedlozi projekata sa najvećim brojem bodova će biti privremeno odabrani, dok se ne postigne limit raspoloživog budžeta za ovaj Poziv za dostavljanje prijedloga projekata.

Pored toga, biće napravljena i rezervna lista u skladu sa istim kriterijima. Rezervna lista će se koristiti ukoliko se tokom njenog važenja steknu uslovi za finansiranje projekata sa rezervne liste.

* 1. **Treća faza: Verifikacija prihvatljivosti aplikanata**

Provjera prihvatljivosti će biti sprovedena na osnovu propratne dokumentacije tražene od strane Ugovornog tijela. Ista će biti sprovedena samo za prijedloge koji su preliminarno odabrani u skladu sa njihovim bodovima i u okviru raspoloživog budžeta za ovaj poziv za dostavljanje prijedloga projekata.

• Izjava aplikanta (poglavlje VII Prijavnog formulara) će biti upoređena sa propratnom dokumentacijom koju je dostavio. Bilo koji nedostajući propratni dokument ili bilo kakvo neslaganje između Izjave aplikanta i propratnih dokumenata može voditi ka odbijanju prijedloga isključivo po tom osnovu.

• Prihvatljivost aplikanata će biti verifikovana u skladu sa kriterijima datim u poglavlju 4.1.

Svaki odbijeni prijedlog projekta biće zamijenjen sljedećim najbolje rangiranim prijedlogom projekta sa rezervne liste koji se uklapa u raspoloživa finansijska sredstva ovog Poziva.

U zavisnosti od kapaciteta podnosilaca prijedloga projekata da odgovore na ovaj Poziv, kao i broja i kvaliteta pristiglih prijava, poziv za podnošenje prijedloga može biti pokrenut više puta u toku realizacije projekta.

Spisak projekata koji su dobili podršku biće objavljen na web-stranicama: [www.crp.org.ba](http://www.crp.org.ba) <https://lir.ba/> <https://linkmostar.org/> <https://greenworks.ba/> i <https://www.euresurs.ba/>

# OBAVJEŠTENJE O ODLUCI UGOVORNOG TIJELA

**7.1 Sadržaj odluke**

Aplikanti će biti obaviješteni pismenim putem o odluci Ugovornog tijela u vezi sa njihovim prijedlogom projekta i, ukoliko je odbijen, razlozima za donošenje takve negativne odluke.

Ukoliko aplikant smatra da je oštećen zbog greške ili neregularnosti nastalih u toku procesa dodjeljivanja bespovratnih sredstava može podnijeti žalbu. Vidjeti Praktični vodič kroz ugovaranje pomoći EU trećim zemljama - 6.5.3 Eligibility and evaluation (selection and award) criteria#Award criteria – grants;Selection criteria – grants: [ePRAG\_public\_full\_en.pdf](https://intpa-econtent-public.s3.eu-west-1.amazonaws.com/ePrag/2021.0/ePRAG_public_full_en.pdf)

**7.2 Uslovi koji se primjenjuju tokom implementacije**

Nakon odluke o dodjeli granta, svakom odabranom podnosiocu prijedloga projekta biće ponuđen na potpisivanje ugovor o grantu zasnovan na standardnom ugovoru (Posebni i Opšti uslovi). Potpisivanjem ugovora o grantu, podnosioci prijedloga projekta prihvataju uslove navedene u ugovoru. **U slučaju potrebe, potpisivanju ugovora će prethoditi usaglašavanje/optimizacija budžeta**.

Takođe, prije potpisivanja ugovora o grantu **podnosioci preliminarno odobrenih prijedloga projekata će imati obavezu da dostave rezime (sažetak) projekta na engleskom jeziku u štampanoj i elektronskoj formi**.

Ugovor o grantu će biti potpisan na BHS jeziku.

1. **VIDLJIVOST**

Aplikanti moraju preduzeti sve neophodne korake kako bi objavili činjenicu da Evropska unija finansira projekat. Koliko god je moguće, projekti koje finansira Evropska unija moraju uključivati aktivnosti informisanja i komunikacije osmišljene za podizanje svijesti, među specifičnom/posebnom ili opštom javnošću, o razlozima projekta i podršci EU u datoj zemlji ili regionu, kao i o rezultatima i uticaju ove podrške.

Aplikanti moraju poštovati ciljeve i prioritete i garantovati vidljivost finansiranja EU (pogledati Priručnik za komunikacije i vidljivost za eksterne akcije EU, objavljen od strane Evropske komisije na: <https://ec.europa.eu/international-partnerships/comm-visibility-requirements_en>

Podnosioci prijedloga projekata treba da obrate posebnu pažnju na komunikaciju, vidljivost i odnose sa medijima tako što će namijeniti sredstva za ugovore o medijskoj vidljivosti na internetu i u drugim medijima stručnjaku za komunikaciju ili specijalizovanoj medijskoj agenciji/pružaocu usluga.

# INDIKATIVNI RASPORED AKTIVNOSTI

|  |  |  |
| --- | --- | --- |
|  | **Datum** | **Vrijeme** |
| Krajnji rok za postavljanje pitanja u vezi sa Pozivom | 15. septembar 2025. | - |
| Krajnji rok za slanje odgovora u vezi sa Pozivom | 22. septembar 2025. | - |
| Krajnji rok za podnošenje prijedloga projekata | 30. septembar 2025. | 16:00 sati |
| Obavještavanje aplikanata o rezultatima postupka evaluacije | 14. novembar 2025. \* | - |
| Potpisivanje ugovora | 01. decembar 2025. \* | - |
| Početak realizacije projekata | 01. januar 2026. |  |

\*Datum može biti izmijenjen tokom trajanja konkursne procedure

# LISTA ANEKSA

**Dokumenti koje je potrebno ispuniti**

Aneks A: Prijavni formular (Word format)

Aneks B: Budžet (Excel format)

Aneks C: Matrica logičkog okvira (Word format)

Aneks D: Obrazac o pravnom statusu

Aneks E: Finansijska identifikaciona forma

**dokumenti za informisanje** (namijenjeni samo onim OCD kojima će biti dodijeljen grant)

Aneks F: Standardni ugovor o grantu

- Aneks II: opšti uslovi

- Aneks IV: standardni zahtjev za plaćanje

- Aneks V: model narativnih i finansijskih izvještaja

- Aneks VI: standradni obrazac za prenos vlasnišva nad opremom

- Aneks VII: pravila nabavki za Korisnike granta

**Korisni linkovi:**

**Project Cycle Management Guidelines**

https://international-partnerships.ec.europa.eu/funding-and-technical-assistance/guidelines/managing-intervention\_en

**The implementation of grant contracts**

**A Users' Guide**

21-practical-guide-to-contract-procedures-for-eu-external-actions-grants-10122013\_en

PDF (international-partnerships.ec.europa.eu)

**Financial Toolkit**

[Financial Management Toolkit for recipients of EU funds for external actions - European Commission](https://international-partnerships.ec.europa.eu/funding-and-technical-assistance/guidelines/financial-management-toolkit-recipients-eu-funds-external-actions_en)

1. Dobavljači roba, izvršioci usluga i izvođači radova. [↑](#footnote-ref-1)